
REFERAT DE APROBARE
privitor la proiectul de hotărâre nr.4/20.01.2022 privind aprobarea numărului de posturi pentru asistenţii personali ai persoanelor cu handicap pentru anul 2022


	Florin- Nicolaie STOICA – Primarul comunei Bătrâni, judeţul Prahova;
	Legalitatea şi necesitatea proiectului este dată de dispozițiile art.5 (1) si art.6 (2) din H.G.nr.427/2001 pentru aprobarea Normelor metodologice privind conditiile de incadrare, drepturile si obligatiile asistentului personal al persoanei cu handicap, cu modificarile si completarile ulterioare, care  prevede:
Art. 5   (1) Contractul individual de munca al asistentului personal se incheie cu primarul localitatii de domiciliu sau, dupa caz, de resedinta, stabilita potrivit legii, a persoanei cu handicap grav, pe baza hotararii consiliului local.
Art.6. (2) Anual, la propunerea primarului, consiliul local va aproba numarul asistentilor personali.

Având în vedere prevederile legale în materie de asistență socială, respectiv, Legea nr. 448/2001privind protecţia şi promovarea drepturilor persoanelor cu handicap, cu modificările şi completările ulterioare, am considerat necesar şi oportun să iniţiez un proiect de hotărâre prin care numărul total de asistenţi personali, pentru anul 2022,  să fie aprobat de către consiliul local, mai ales luând în considerare şi faptul că aceasta este chiar o obligație legală și anume ”anual, la propunerea primarului, consiliul local va aproba numărul asistenţilor personali”,potrivit art. 6, alin. (2)  din H.G.R.nr. 427⁄2001 pentru aprobarea Normelor metodologice privind condiţiile de încadrare, drepturile şi obligaţiile asistentului personal al persoanei cu handicap, cu modificările şi completările ulterioare.
Propun numărul de 25 posturi, pentru anul 2022, acelaşi număr prevăut şi pentru anul 2021, în condiţiile în care la acest moment sunt în plată un număr de 19 angajaţi.
S-a pus în vedere referentului cu atribuţii de asistenţă socială necesitatea de a monitoriza situaţia acestor persoane cu handicap iar medicul de familie a fost rugat să răspundă promt atunci când este solicitat în legătură cu vreo persoană cu handicap. 
Având în vedere cele expuse mai sus, propun spre aprobarea Consiliului Local, Proiectul de hotărâre privind aprobarea numărului de posturi pentru asistenţii personali ai persoanelor cu handicap pentru anul 2022 şi adoptarea unei hotărâri în acest sens.
Prezentul referat de aprobare  se întemeiază  pe prevederile art. 155 alin.5 litera a  din Ordonanța de Urgență a Guvernului nr.57/2019 privind Codul administrativ raportat la proiectul de hotărâre în forma prezentată de iniţiator  consider necesar și oportun inițierea acestui proiect de hotărâre fiind o obligație legală prevăzută de codul administrativ pentru buna desfășurare a sedințelor consiliului local.
Primar,
Florin- Nicolaie STOICA

